fi fi fi fi en fi fi en fi fi fi fi fi fi fi fi fi fi fi es fi fi fi fi fi fi fi fi fi fi fi es fi fi fi en fi en fi fi fi fi fi fi en en en en en en en en en en en hu
Idea kouluvuoden alkuun: Runoillaan yhdessä kivoimmista kirjoista! – LUKILOKI
kirjastossa ja kahvilassa, keinuvassa veneessä,
Mehujään tahmaamat kädet, vesimelonia paidankauluksessa, varpaankynnet paljain jaloin kulkemisesta mustana. Telttayöt kavereiden kanssa, tunteja kirjojen parissa, leikkejä ja pelailuja, joita ei tarvitse lopettaa ikinä.
Kesä väreilee pitkään koko kehossa, ja mikä sen ihanampaa, kuin palata kouluvuoden aluksi hetkeksi lomatunnelmiin, poimia yhdessä kesän kivoimmat jutut talteen. Mansikat. Uiminen. Sadepäivien elokuvahetket. Keinuminen taivaisiin asti.
Talteen kannattaa myös poimia kesällä luetut kirjat. Ehkä huomasitkin LUKILOKIn kesäisen kirjavinkkirunohaasteen heinäkuun sometarinoissa? Stooreissa esimerkkinä olleen runokaavan voi poimia myös tavaksi käsitellä lukuvuoden ensimmäistä luettavaa kirjaa.
”Rosmariini – Tulta ja mehujäätä   hauska, muurahaismainen, kokkimainen, yllättävä,   jumpparenkaissa roikkuen, trampalla tai autossa,   poing, poing, poing ja hrrrrrr (eli pomppimista ja hurinaa).”    Kuva ja vinkkaaja: Henriikka 7 v.
Runokaavalla laaditut kirjavinkkirunot kuuluvat sanataidelähtöisiin menetelmiin luku- ja kirjoitustaitojen oppimisen tukemisessa. Näihin ja muihin taidelähtöisiin menetelmiin on päästy perehtymään myös LUKILOKI-koulutuksen aikana. Webinaareissa on laadittu mm. esittelyrunoja ja luotu tunnelmakuvia opiskeluympäristöstä kokeillen erilaisia luovan tuottamisen tapoja.
Valmiita runokaavaideoita löytyy mm. Lukemon sivuilta. Myös Helmet-sivustolle on poimittu esimerkiksi runoselfien kaava. Sieltä voi napata myös idean koodaamisen ja runojen kirjoittamisen yhdistämiseksi. Runokaavan voi hyvin keksiä myös itse ja valmiita runokaavoja voi räätälöidä oman ryhmän tavoitteisiin, tarpeisiin ja tasoon sopivaksi.
Mi primer muerto Extraño, sencillo, difícil de describir En el coche sola Yendo a la reunión de amigas de hace años Escuchando al audio, a la intención, a la pronunciación rara de sitios que conosco
LUKILOKI laati kesän lukuvinkkirunonsa alla olevaa kaavaa soveltaen, mutta tätäkin kaavaa on helppo muokata. Myös jakamisen tavasta voi sopia juuri sen mukaan, mikä toimii omille oppijoille parhaiten. LUKILOKIn runot jaettiin Instagram-stooreina käyttäen hashtagia #kirjavinkkiruno, mutta yhtä lailla tekstit voi jakaa lukemalla niitä ääneen, koostamalla ne digikirjan muotoon – tai jakaa salaisina viesteinä eteenpäin. Runokaava sopii myös oman tuottamisen pohjaksi: Isompien kanssa kaava voi toimia oman tuottamisen pohjana ja sen avulla luotua runoa voi luvan kanssa lähteä työstämään eteenpäin. Kaksi kirjavinkkiä voi myös yhdistää yhdeksi runoksi ja vastata runon avulla esimerkiksi kysymykseen siitä, miltä lukeminen tuntuu.
Lukemisen ja runoilun iloa – ja mitä parhainta uuden lukuvuoden alkua!
Amelian luut   kiehtova, yllättävä, kerroksellinen,   paikoissa, joihin haluaisi kadota,   meren huminassa, aaltojen pauhussa,   lintujen kesäkonsertin keskellä.
rivi: Kolme adjektiivia, jotka kuvaavat kirjaa
rivi: Täydellisin paikka tai hetki kirjan lukemiseen
rivi: Jos ajattelet kirjaa, mikä ääni kirjaan tai sen lukuhetkeen liittyy? Missä sen kuuleminen tuntuu?
Miina Supinen & Anni Nykänen (kuv.): Rosmariini – Tulta ja mehujäätä, WSOY 2021
Sōsuke Natsukawa: Kissa joka suojeli kirjoja, Tammi 2021
Leena Lehtolainen: Mi primer muerto (Narrado por: Pilar Corral), Word Audio Publishing 2020
Eeva Åkerblad: Huolenpitoja, Schildts & Söderstöms 2022
Minna Mikkonen: Amelian luut, Schildts & Söderstöms 2022
Huolenpitoja  kaunis, rytmikäs, pysäyttävä,  veden lähellä loisketta ja liplatusta, tuulen puhetta, joka saa ajatukset väreilemään.
Loki-sivulla julkaisemme LUKILOKI-hankkeen uutisia, ideoita, tapahtumia ja muita kuulumisia.
arviointi elokuvaviikko fonologia joulukalenteri kamerakynämenetelmä karvi kielitietoisuus kirjoittaminen literacy skills luetun ymmärtäminen lukeminen lukiloki lukilokinlukuviikko lukitaidot lukivaikeudet lukivalmiudet luku- ja kirjoitustaidot lukuhaaste lukuinto lukusujuvuus lukutaito lukutarkkuus lukuviikko läs- och skrivförmågan meemit monikielisyys monilukutaito monimediaisuus ohjelmointi oikeinkirjoitus opetusvinkit opiskelu oppiminen oppimisen tuki pelillisyys professional development S2 saamen kieli sanataide selkokieli tekstilajit toinen aste varhaiskasvatus yläkoulu äännetietoisuus
© Jyväskylän yliopisto & Niilo Mäki Instituutti 2020
Sivuston kuvitukset: Terese Bast